Heroj (film, 2002)
Heroj (kineski: 英雄, pinyin: Ying xiong) kineski je povijesni wuxia film redatelja Zhanga Yimoua, u kojem glavnu ulogu glumi Jet Li. Premijera je održana u Kini 24. listopada 2002. To je bio najskuplji kineski film do tada i kineski film s najvećom zaradom. U film je utrošeno 31 milijun dolara, a zaradio je više od 177 milijuna dolara.

Radnja 

Heroj je predstavnik wuxia žanra kineskog filma, koji se sastoji od borilačkih vještina, povijesne tematike i ljubavne priče. Film se jednim dijelom temelji na kineskoj povijesti o postanku prvog kineskog carstva (koje je ujedinilo dosadašnja male države). Skupina ubojica koju čine - Pahuljica, Slomljeni Mač i Nebo priopćili su, kako će ubiti kralja države Qin. Bezimeni dolazi primiti nagradu u kraljevski glavni grad, nakon što ih je porazio. Kralj ga ne dovodi u palaču samo kako bi ga nagradio. Dovodi ga kako bi u mješavini retrospekcije i kronologije ispričao veliku i uvjerljivu priču.

Scene su vrsno koreografirane i raskošne. Redatelj Zhang Yimou fascinantno se igra bojama, kao i u drugim svojim filmovima poput "Kuće letećih bodeža."

Film je osvojio brojne nagrade i nomininacije. Bio je nominiran i za Oscara u konkurenciji najboljeg stranog filma.

Glavne uloge 
 Jet Li kao Bezimeni
 Zhang Ziyi kao Mjesec
 Tony Leung kao Slomljeni Mač
 Maggie Cheung kao Pahuljica
 Chen Daoming kao kralj
 Donnie Yen kao Nebo

Izvori

Vanjske veze 
 
 
 
 
 
 
 Hero at LoveHKFilm.com
 Is HERO a Paean to Authoritarianism? 
 Cracking the Color Code of 'Hero'
 A comparison of DVD releases
 Zhang Ziyi CSC: Hero 
 Hero from Helloziyi.us 
 Hero's film review 

Kineski filmovi
Historijski filmovi
Wuxia filmovi
Authority control 2